Diari Oficial de la Generalitat Valenciana


Sumari del DOGV 4430, del 31-01-2003 (2003/718)

Informació pública del projecte d'urbanització corresponent al programa d'actuació integrada per al desplegament de la unitat d'execució B-15 del vigent Pla General d'Ordenació Urbana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/718


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització corresponent al programa d'actuació integrada per al desplegament de la unitat d'execució B-15 del vigent Pla General d'Ordenació Urbana. [2003/A718]
  
L'Alcaldia Presidència, en data 15 de gener de 2003, va adoptar la següent resolució:
  
«Primer
  
 Aprovar el projecte d'urbanització corresponent al programa d'actuació integrada per al desplegament de la unitat d'execució B-15 del vigent Pla General d'Ordenació Urbana, amb un pressupost global d'1.487.500,96 euros (sense IVA), tenint en compte en la seua execució les disposicions previstes en l'acord d'aprovació del programa d'actuació integrada, a saber:
  
 - Sobre l'assistència i direcció tècniques durant l'execució de les obres, hom s'ha d'atindre als següents punts:
  
1. La direcció facultativa la designa l'Ajuntament, a proposta de l'urbanitzador. L'Ajuntament es reserva la facultat de rebutjar la proposta per raons d'incompatibilitat, incapacitat o oportunitat, degudament justificades, si n'hi havia.
  
2. L'urbanitzador proposa així mateix una assistència tècnica per a garantir el correcte seguiment i control de les obres. El nomenament, l'ha de ratificar també l'Ajuntament, i són aplicables les cauteles i reserves expressades en el punt anterior.
  
3. La proposta d'assistència tècnica ha de contindre, almenys, les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, connexions, etc.).
  
- Pressupost, amb detall de costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 0,5% sobre PEM afectat).
  
4. L'assistència tècnica ha de cursar informes periòdics i resultats dels controls a la direcció facultativa i a l'Ajuntament, de manera sistemàtica i simultània. L'Ajuntament pot formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
5. De conformitat amb el que estableix el programa, el cost de les actuacions descrites va amb càrrec als costos previstos en la proposició juridicoeconòmica, i l'Ajuntament en supervisa el compliment i liquidació de mode similar al de les certificacions i liquidació de les obres.
  
- Correspon a la direcció facultativa les missions i competències previstes legalment, i ha d'actuar d'enllaç amb els serveis tècnics municipals, els quals comproven, supervisen i vigilen l'assistència tècnica contractada, amb accés a tots els treballs que realitze aqueixa direcció facultativa.
  
- Són aplicables les disposicions relatives al replantejament, control i recepció de les obres establides en la legislació de contractes de l'estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
- Primer d'iniciar-se les obres (acta de comprovació del replantejament) s'han d'aportar els convenis formulats amb les companyies subministradores (Iberdrola, Telefònica, etc.).
  
Segon
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Tercer
  
 Publicar aquesta resolució en el Diari Oficial de la Generalitat Valenciana, tal i com disposa el article 34 de la Llei 6/94.
  
Quart
  
Notificar aquest acte a les persones interessades, i comunicar-los que, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»
  
Cosa que es fa pública per a general coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, reguladora de l'activitat urbanística.